Jy is hier: Tuis So aanbid ons Preke Lyding van Christus Markus 10:35-45 Om te dien soos Jesus Christus.
| | Trefslae: 5099
Die skrywer Chesterton vertel in sy kortverhaal Die hamer van God van ‘n baasspeurder, ene Vader Brown, wat die vermoë gehad het om soos ‘n ware Sherlock Holmes feitlik alle moordraaisels op te los. Op ‘n keer is iemand in ‘n klein dorpie, skynbaar helder oordag, wreed met ‘n hamer in die middel van ‘n straat doodgeslaan.
Almal het onmiddellik die dorpsmid verdink, veral omdat hy en die vermoorde nie langs dieselfde vuur gesit het nie, openlik ‘n afkeer aan mekaar gehad het, en in die openbaar mekaar al met die dood gedreig het. Vader Brown het in sy ondersoek gou agtergekom dat die moordenaar nie die dorpsmid was nie, maar die dorpspredikant. Meer nog: hy was die broer van die vermoorde.
Die predikant het ‘n eienaardige gewoonte gehad: ‘n groot deel van die dag het hy tot in die hoogste toring van die katedraal geklim vanwaar hy alles en almal kon sien. Vandaar het hy al sy lidmate se booshede gemonitor. Sy broer was nie eintlik ‘n engel nie, en dag vir dag het die predikant gesien hoe sy broer lieg en bedrieg, kul en mense indoen. En toe, op daardie dag, het alles vir die predikant te veel geword: toe sy broer onder die toring verbystap het hy in sy woede ‘n hamer opgetel en afgegooi tot op sy broer se skedel, en hy het onmiddellik gesterf.
Toe hy gearresteer is, het Vader Brown hom goed die leviete voorgelees. Kerktorings, het hy gesê, is vingerwysings na God, hulle wys na bo, hulle laat ons dink aan God wat oor ons die wag hou. Kerktorings is nie daar om van bo na onder te kyk nie, maar van onder na Bo — na God toe. Verder, het hy gesê, moet die wat deel wil wees van God se kerk altyd onthou dat wie aan God se kerk behoort, onder die heerskappy van Christus val, en sy heerskappy is nie een van mag en geweld nie. Nee, sy heerskappy is eerder een van liefde, diens, deernis, versoening en diensbaarheid.
Wie daarom deel van God se kerk wil wees, mag daarom nie in die plek van God, of selfs namens God, hamers van oordeel van bo af gooi op skelms en skurke nie. Wie juis wil volg mag nie hamergooiers wees nie, eerder voetwassers.
Maar julle, julle wat groot wil wees, moet dienaar wees, julle wat eerste wil wees, julle moet almal se dienaar wees. Die wêreld sê: gryp die mag, behou die mag, misbruik die mag, beveilig jou mag — met alle mag! Regeer en reguleer. Behou jou greep op dinge. Bly in beheer, in hemelsnaam, bly net in beheer!
Selfverhewe gode, selfaangestel. Alleen reg. So, broers en susters, heers ‘n mens nie saam met Christus nie, so heers ‘n mens oor God, jy probeer God onttroon, jy probeer die hoofposisie inneem, jy word — ten minste in jou eie oë, die onbetwiste heerser.
Maar wie van ons, broers en susters, wie van ons, is werklik hiertoe in staat? Nie so ‘n lawwe vraag nie, sou ek sê. Want om magtig te wil wees, om ander altyd een tree voor te wees, sit in ons bloed. Kom ons wees maar eerlik hieroor. Slimmer, mooier, geleerder, beter, sterker, vro-mer, godsdienstiger, kortom: magtiger — dit is ons! Ons kom so moeilik los van die suigkrag van al hierdie dinge en begeertes.
maart filippense maak januarie preek kersfees lukas 12:1 handelinge lewe april moet laat julie korintiërs 2016 efesiërs here junie jesaja september oktober formulier gees geloof beteken liefde galasiërs november hoop markus begrafnisformule matteus johannes genesis wees doen ware petrus vreugde desember julle psalm jesus christus hebreërs augustus februarie maar romeine JoelLipman.Com
Hierdie week 7732
Hierdie maand 30333
Sedert 1 Januarie 2012 1240746